KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. július 21-i rendkívüli ülésére)

TÁRGY: A 2014. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény 34. §-a alapján, tekintettel a Város 2014. évi költségvetési rendeletének 13. §-ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 

A módosítás szükségességének indoka, jelen Képviselő-testületi ülés napirendjét képező Kiskőrös Délibáb utca 39. sz. alatti ingatlan megvásárlása tárgyú napirendi pont. Amennyiben a Képviselő-testület döntése értelmében, az Önkormányzat az ingatlant megvásárolja, annak anyagi fedezetét a költségvetésben biztosítani szükséges. A költségvetésben a Pályázatokhoz önerő, pályázatok előkészítő szakaszainak kiadásai címről átcsoportosítás történik 3.370 ezer Ft összegben, az ingatlan megvásárlása céljából.

Megemelte a költségvetés főösszegét, hogy beépítésre került 1 milliárd Ft finanszírozási bevétel (betétek megszűntetése) és kiadás (pénzeszközök betétként elhelyezése).

A fentiek alapján javasolom, hogy a Képviselő-testület Kiskőrös Város 2014. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös 2014. július 17.

 Domonyi László sk.

polgármester

KISKŐRÖS VÁROS ÖNKORMÁNYZATA 
KÉPVISELŐ-TESTÜLETÉNEK

..…/2014. (      ) önkormányzati rendelete

Kiskőrös Város 2014. évi költségvetéséről szóló 

2/2014. (II.6.) önkormányzati rendelet módosításáról
(Tervezet)
Kiskőrös Város Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva, az Ügyrendi és Összeférhetetlenségi Bizottsága, Pénzügyi Bizottsága, Művelődési, Közoktatási és Sport Bizottsága, Egészségügyi és Szociálpolitikai Bizottsága, Költségvetési, Városfejlesztési és Mezőgazdasági Bizottsága véleményének kikérésével a következőket rendeli el:

1. §

Kiskőrös Város Önkormányzatának Képviselő-testülete a Város 2014. évi költségvetéséről szóló 2/2014. (II.6.) önkormányzati rendelet (továbbiakban: Kr.) 3.§ (1) bekezdése helyébe a következő rendelkezés lép:

„(1) A Képviselő-testület Kiskőrös Város 2014. évi költségvetésének 
	költségvetési kiadások főösszegét:
	5.493.079.000
	forintban

	finanszírozási kiadásait:
	5.000.000.000
	forintban

	költségvetési bevételek főösszegét:  
	4.033.670.000
	forintban

	finanszírozási bevételeit:
	6.459.409.000
	forintban



állapítja meg.”
2. §

A Kr. 1., 2., 3., 4., 5. és  6.  melléklete helyébe, e rendelet 1., 2., 3., 4., 5. és 6. melléklete lép.

3. §

Ez a rendelet a kihirdetését követő napon lép hatályba és az azt követő napon hatályát veszti.

